V razsvetljenstvu so misleci uporabili besedo tiranija za sistem upravljanja, ki se je razvil z aristokracijo in monarhijo. Natančneje, John Locke kot del svojega argumenta proti "božanskemu pravu kraljev" v svoji knjigi "Two Treatises of Government" (Dve razpravi o vladanju, 1689) pravi takole: "Tiranija je izvajanje pooblastil, ki presegajo pravice, do česar ni nihče upravičen, in to z uporabo moči, ki jo ima v svojih rokah, ne v korist tistih, ki so pod njim, ampak v svojo lastno korist." Lockejev koncept tiranije je vplival na pisce naslednjih generacij, ki so razvili koncept tiranije kot protiutež ideje človekovih pravic in demokracije. Thomas Jefferson se sklicuje na tiranijo kralja Jurija III. v deklaraciji o neodvisnosti, koncept je bil izpopolnjen pri francoskih kraljih, tiranih v obdobju jakobinske diktature in Napoleona I. med francosko revolucijo in v nadaljnjih državnih ureditvah.